Аргәынԥҳа "Аԥынҵатәыҩақәа" иазкны: ахәаԥшҩы еиликаап ҳәа сгәыӷуеит
Арадио
Икьаҿу ахьарԥш аиура
Мшаԥымза 24 рзы Аԥснытәи аҳәынҭқарратә драматә театр аҿы имҩаԥысран иҟоуп апремиера. Арежиссиор Мадина Аргәынԥҳа ахәаԥшцәа ирыдылгалоит адраматург Енжен Ионеско ипиеса "Аԥынҵатәыҩақәа". Ари аҩымҭа иқәнаргылоит иахьа актуалра змоу азҵаарақәа лҳәеит апиеса ақәыргылаҩ арадио Sputnik Аԥсны аефир аҿы.
"Арежиссиор еснагь имоуп иқәиргыларц ииҭаху аҩымҭақәа. Абри апиеса сара ссиа иалан. Сынтәа апсуа драматә театр асахьаркыратә хеилак ирыдызгалеит хҩымҭак, урҭ рҟынтә иалыркааит Енжен Ионеско ипиеса "Аԥынҵатәыҩақәа". Аҩымҭа афырхацәа руаӡәк ауаҩытәыҩса исахьа иманы даанхоит, егьырҭ зегьы рхыҿсахьақәа еицакуеит. Избан? Апиеса иқәнаргылоит иахьатәи аамҭазы актуалра змоу азҵаарақәа. Сгәыӷуеит ахәаԥшҩы уи еиликаап ҳәа", — азгәалҭеит Аргәынԥҳа арадио Sputnik Аԥсны аефир аҟны.
Ихадоу атемақәа
Ажьи, аӡахәеи, аҩи аԥсуаа ркультураҿы иааныркыло аҭыԥ атәы дазааҭгылоит Sputnik аколумнист Сусанна Ҭаниаԥҳа.
Заџьал ааигәоу ауаҩы иара ишизымдыруагьы, ихымҩаԥгашьа, иҟазшьа аҽаԥсахуеит ҳәа ирԥхьаӡоит аԥсуаа. Абжьааԥны ирбахьаз иакәӡамкәа, зҽызыԥсахыз изы "иаџьал ааима?!", "иаџьал иҟәаҟәа иқәтәоума?!", "Акы шиԥеиԥшу идыруашәа!" рҳәон. Аԥсуаҭҵааратә институт аетнологиеи антропологиеи рыҟәша аҭҵаарадырратә усзуҩ, ААУ адоцент Марина Барцыцԥҳа дазааҭгылоит аԥсуаа ртрадициатә дунеидкылашьаҿы аџьал ишазыҟоу.
Аԥсны Жәлар рартист, "Ахьӡ-Аԥша" аорден III аҩаӡареи Леон иордени занашьоу, Д.И. Гәлиа ихьӡ зху Аҳәынҭқарратә премиа алауреат, СССР Акомпозиторцәа реидгыла алахәыла Тото Аџьапуа 80 шықәса ихыҵит. Аҟазараҿы раԥхьатәи ишьаҿақәа игәаларшәо, иара дрыхцәажәеит аԥсуа ашәа агәыбылра изыркыз аҭагылазаашьеи ауааи, насгьы иҳәеит ҳаамҭазтәи аԥсуа ашәақәа рҵыхәала игәы иаанаго.